በመዋኛ ገንዳ ውስጥ በሚያጋጥማችው የመስጠም አደጋ ሕይወታቸውን ያጡ ጥቂት አይደሉም፡፡ ብዙ ጊዜም በቦታው የነበሩ የሕይወት አድን ሠራተኞች ላይ ክስ ሲመሠረትና ሲታሰሩ ይስተዋላል፡፡ ይህም የብዙዎቹ ሕይወት አድን ሠራተኞች ገጠመኝ ነው፡፡ አንድ የሕይወት አድን ሠራተኛ በገንዳ ውስጥ ለሚደርሱ አደጋዎች ኃላፊነት መውሰድ የሚገባው አደጋው የተከሰተው በራሱ ስህተት ሲሆን ብቻ ነው፡፡ በተቋሙ ችግር ወይም በግለሰቡ ችግር የሚደርሱ አደጋዎች አሉ፡፡ ለዚህም ሁሉም የሕግ ኃላፊነት ሊከፋፈል ይገባል፡፡ ነገር ግን ባለው የአሠራር ችግር ተጠያቂ እየተደረገ ያለው የሕይወት አድን ሠራተኛው ብቻ ነው፡፡ ችግሩን መቅረፍ የሚቻለውም የውኃ ዋና ፌዴሬሽን ኃላፊነቱን ወስዶ ሲሠራ ብቻ እንደሆነ ሪፖርተር ያነጋገራችው የሕይወት አድን ሠራተኞች ገልጸዋል፡፡
